Up-296/06
Natisni
Opravilna št.:
Up-296/06
Datum odločitve:
24. 11. 2006
ECLI:
ECLI:SI:USRS:2006:Up.296.06
Akt:
Ustavna pritožba
– zoper sklep Vrhovnega sodišča št. II Ips 533/2005 z dne 20. 10. 2005 in
– zoper sklep Višjega sodišča v Ljubljani št. I Cp 1948/2003 z dne 4. 2. 2004 v zvezi s sklepom Okrajnega sodišča v Ljubljani št. N 328/99 z dne 12. 5. 2003
Izrek:
Ustavna pritožba
– zoper sklep Vrhovnega sodišča št. II Ips 533/2005 z dne 20. 10. 2005 in
– zoper sklep Višjega sodišča v Ljubljani št. I Cp 1948/2003 z dne 4. 2. 2004 v zvezi s sklepom Okrajnega sodišča v Ljubljani št. N 328/99 z dne 12. 5. 2003 se zavrže.
Evidenčni stavek:
Ustavno sodišče je zavrglo ustavno pritožbo, ki jo je vložila neupravičena oseba. Ustavno sodišče odvetnice ni pozvalo k predložitvi pooblastila, saj bi bilo treba ustavno pritožbo, ker je vložena prepozno, zavreči tudi, če bi odvetnica pooblastilo predložila.
Geslo:
1.4.52.3 - Ustavno sodstvo - Postopek - Procesne predpostavke v postopku ustavne pritožbe - Upravičenost za vložitev ustavne pritožbe.
1.4.52.9 - Ustavno sodstvo - Postopek - Procesne predpostavke v postopku ustavne pritožbe - Pooblastilo za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.3, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
7. 3. 2006
Vrsta odločitve:
sklep
Vrsta rešitve:
zavrženje
Dokument:
US26803
Dokument v PDF obliki:
Up-296-06.pdf
119 KB
Prenesite datoteko
Up-296/06-6
24. 11. 2006
SKLEP
Ustavno sodišče je v postopku za preizkus ustavne pritožbe A. A., odvetnice v Ž., na seji senata 7. novembra 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba
– zoper sklep Vrhovnega sodišča št. II Ips 533/2005 z dne 20. 10. 2005 in
– zoper sklep Višjega sodišča v Ljubljani št. I Cp 1948/2003 z dne 4. 2. 2004 v zvezi s sklepom Okrajnega sodišča v Ljubljani št. N 328/99 z dne 12. 5. 2003
se zavrže.
Obrazložitev
1. Odvetnica A. A. je 6. 3. 2006 v imenu B. B. iz Z. vložila ustavno pritožbo zoper odločitvi, navedeni v izreku tega  sklepa. Vrhovno sodišče je s sklepom, navedenim v prvi alineji izreka, zavrglo revizijo B. B. Z njo je slednji izpodbijal odločitev (navedeno v drugi alineji izreka), s katero je Višje sodišče potrdilo sklep prvostopenjskega sodišča, da se B. B. na določenih nepremičninah odvzame lastninska pravica, predlagateljica pa mu mora za to plačati odškodnino.
2. Ker odvetnica A. A. ustavni pritožbi ni priložila pooblastila za zastopanje B. B. pred Ustavnim sodiščem, je Ustavno sodišče štelo, da vlaga ustavno pritožbo v svojem imenu. Ker sama ni tista, ki bi ji bila z izpodbijanima posamičnima aktoma kršena človekova pravica ali temeljna svoboščina, je treba šteti, da je ustavno pritožbo vložila neupravičena oseba. Zato jo je Ustavno sodišče zavrglo.
3. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Glede na odvetničine navedbe v ustavni pritožbi in z njimi skladne podatke, ki jih je Ustavnemu sodišču poslalo Okrajno sodišče v Ljubljani, je bil izpodbijani sklep Vrhovnega sodišča odvetnici A. A., pooblaščenki B.  B. v postopku, v katerem so bile izdane izpodbijane sodne odločbe, vročen 5. 12. 2005. Sklep Višjega sodišča pa je B. B. (oziroma njegova pooblaščenka) gotovo prejel, preden je zoper njega vložil revizijo in preden jo je Vrhovno sodišče zavrglo, torej pred 5. 12. 2005. Rok za vložitev ustavne pritožbe zoper sklep Vrhovnega sodišča je torej začel teči 6. 12. 2005 in se je iztekel 6. 2. 2006, medtem ko je rok za vložitev ustavne pritožbe zoper sklep Višjega sodišča gotovo pretekel že pred tem. Ustavna pritožba zoper obe izpodbijani odločitvi, vložena 6. 3. 2006, je torej prepozna. To pomeni, da bi jo bilo treba zavreči tudi, če bi bilo pooblastilo priloženo. Glede na to Ustavno sodišče odvetnice ni pozvalo, naj predloži pooblastilo.
4. Senat Ustavnega sodišča je sprejel ta sklep na podlagi tretje alineje prvega odstavka 55. člena ZUstS in prve alineje drugega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan